Z vprašalnimi zaimki **se sprašujemo** po osebah, predmetih, rastlinah, živalih, pojmih, lastnosti, vrsti, svojini/pripadnosti, kraju, času, načinu, vzroku, namenu, količini …

Vprašalna zaimka KDO in KAJ uporabljamo **samo v ednini**.

Primer: *Kdo* je v učilnici?

Učenci in učiteljica.

Vprašalna zaimka KDO in KAJ lahko sklanjamo.

I kdo/kaj

R koga/česa

D komu/čemu

T koga/kaj

M (o) kom/(o) čem

O (s) kom/s čim

Tudi vprašalne zaimke KAKŠEN/-A/-O, KATERI/-A/-O in ČIGAV/-A/-O lahko sklanjamo.

I kakšen/kateri/čigav

 R kakšnega/katerega/čigavega

D kakšnemu/kateremu/čigavemu

T kakšnega/katerega/čigavega

M (o) kakšnem/katerem/čigavem

O (s) kakšnim/katerim/čigavim

Vprašalni zaimki:

**KDO** – sprašuje po osebi

**KAJ** – sprašuje po predmetih, rastlinah, živalih, pojmih

**KAKŠEN** – sprašuje po lastnosti

**KATERI** – sprašuje po vrsti

**ČIGAV** – sprašuje po svojini

**KJE, KAM, KOD** – sprašujejo po kraju

**KDAJ** – sprašuje po času

**KAKO** – sprašuje po načinu

**ZAKAJ** – sprašuje po vzroku

**ČEMU** – sprašuje po namenu

**KOLIKO** – sprašuje po količini

**VPRAŠALNI ZAIMKI**

Vprašalnica **ALI ni vprašalni zaimek**, saj z njo ne sprašujemo po nekem konkretnem podatku.

Preprosto lahko rečemo, da so to **vprašalnice**.